
МИНИСТЕРСТВО НА

ВЪТРЕШНИТЕ РАБОТИ

София 1000, ул."Шести септември" № 29,

Рег. № 8121р - 15826, Екз. № 1
17.09.2020 г.

О  Б  Я  В  Л  Е  Н  И  Е

На основание чл. 10а, ал. 2 от Закона за държавния служител и чл. 14, ал. 1 от Наредбата за провеждането на конкурсите и подбора при мобилност на държавните служители и заповед рег. № 8121 К - 9033/11.09.2020 г. на министъра на вътрешните работи в качеството си на орган по назначаване, обявява конкурс за заемане на 1 (една) вакантна длъжност 

МЛАДШИ ЕКСПЕРТ
в сектор 01 „Стратегически анализ и планиране“ към отдел 08 "Координация и информационно - аналитична дейност" при Главна дирекция „Борба с организираната престъпност” - МВР
І. Минимални и специфични изисквания за длъжността:    

1. Кандидатите да отговарят на изискванията по чл. 7 от Закона за държавния служител;

2. Минимална образователно-квалификационна степен  „Професионален бакалавър по …“;

3. Професионална област - съгласно ПМС № 125/24.06.2002 г.;

4. Минимален професионален опит - не се изисква или минимален ранг - V младши;

  5. Да притежават или да получат разрешение за достъп до класифицирана информация до ниво на сигурност „Строго секретно“.  Съгласно чл. 10д, ал. 4 от ЗДСл., актът за назначаване се издава в 14 - дневен срок от получаването на разрешението за достъп, когато не е представен такъв документ.

ІІ. Кратко описание на длъжността, съгласно длъжностната характеристика:

 1. Участва в осъществяваната в ГДБОП информационно-аналитична и прогностична дейност за нуждите на ръководството на главната дирекция, като: събира, получава, систематизира, обработва, оценява и съхранява информацията по линия/линии на дейност от оперативните отдели към ГДБОП и от териториалните структури за противодействие на организираната престъпност; изготвя и предоставя на ръководството на МВР на шестмесечни и годишни отчет-анализи за дейността по противодействие на организираната престъпност;
2. Участва в изготвянето на годишен план за дейността на главната дирекция и конкретни планове за изпълнение на цели и задачи, произтичащи от секторните стратегии и други програмни правителствени документи;
3. Участва в изготвянето на оценка на заплахата от организираната и тежката престъпност по линия/линии на дейност за стратегическия доклад на Европол (SOCTA), с цел извеждане на приоритети на Европейско ниво;
4. Участва в изготвянето на оценка на заплахата от специфична или регионална организирана престъпност в Югоизточна Европа (OCTA SEE) за стратегическия доклад на SELEC Център, Букурещ, Румъния;
5. Събира, обработва, съхранява и предоставя обобщени статистически данни относн оперативната дейност на дирекцията и териториалните структури, като изготвя таблици, статистики и обобщени справки по различни линии на дейност на ГДБОП;
6. Създава и поддържа информационни фондове за нуждите на стратегическия анализ по линия/линии на дейност;
7. Събира, получава, систематизира, обработва, оценява, съхранява и предоставя за нуждите на ръководството на МВР месечни справки за резултатите от дейността на ГДБОП за противодействие на организираната престъпност и настъпили промени в оперативната обстановка;
8. Събира, получава, обработва и обобщава информация за плановите мероприятия на ГДБОП и предоставя за нуждите на МВР седмични планове за изпълнение на целите и задачите;
9. Събира, получава, обработва и обобщава и предоставя информация за нуждите на ръководството на МВР относно проведени международни и паралелни полицейски операции по противодействие на организираната престъпност и осъществено международно сътрудничество с чужди партньорски служби;
10. Изготвя аналитични и ситуационни доклади за състоянието на организираната престъпност по различни линии на дейност, за целите на управлението на оперативните процеси;
11. Изготвя и предоставя материали на ДМОС и ДЕСМС за нуждите на Европол и Интерпол, чужди специализирани служби от страните-членки и извън ЕС, неправителствени и други органи извън системата на МВР;
12. Събира, систематизира, обработва, оценява, съхранява и предоставя информация от източници извън МВР (ДАНС, МО, НРС, чужди право охранителни органи и институции и др.) по линии на работа на ГДБОП;
13. Осъществява координационни и обединяващи функции при изпълнението на общи за ГДБОП информационно-аналитични задачи, подпомага ръководството на ГДБОП при изготвяне на организационно-управленски материали;
14. Спазва за нормалната работа на техническите средства, с които работи и при проблеми сигнализира за тяхното отстраняване; 
 15. Спазва изискванията на Кодекса за поведение на служителите в държавната администрация;
 17. Спазва трудовата и технологичната дисциплина, съобразно утвърдения в МВР ред;
 18. Спазва служебната дисциплина - навременно явяване на работа, уплътняване на работното време;
 19. Информира и се отчита пред непосредствения си началник за резултатите от служебната работа;

20. Изпълнява и други задачи, възлагани от служебното ръководство в рамките на предоставените му правомощия.
III. Начин за провеждане на конкурса:

- Решаване на тест;

- Интервю.

ІV. Граници (от-до) на заплатите, определени за длъжностите за степен 1 - от 610 лв. до 1600 лв., съгласно Наредба за заплатите на служителите в държавната администрация.

При назначаване на кандидата спечелил конкурса, се определя основна месечна заплата по Приложение 1 към Наредбата за заплатите на служителите в държавната администрация и съгласно Вътрешните правила за заплатите в МВР.

V. Необходимите документи, които кандидатите следва да представят за участие в конкурса са:

1. Писмено заявление за участие в конкурса по образец съгласно Приложение № 3 към чл. 17, ал. 2 от Наредба за провеждане на конкурсите и подбора при мобилност на държавни служители (НПКПМДСл).

2. Декларация по чл. 17, ал. 3, т. 1 от НПКПМДСл.

3. Копие от документ за придобита образователно-квалификационна степен и допълнителни квалификации. Когато дипломата за придобито в Република България образование е вписана в Регистъра на завършилите студенти и докторанти, в заявлението се посочват номер, дата и издател на дипломата, а ако документът за признаване на придобитото в чужбина образование е вписан в регистрите за академично признаване на Националния център за информация и документация, в заявлението се посочват номер, дата и издател на документа за признаване, като копие на диплома не се прилага.
4. Копие от документи, удостоверяващи продължителността и областта на професионалния опит.

5. Копие от други документи, свързани с изискванията за заемането на длъжността.

Кандидатите следва да имат предвид обстоятелствата посочени в чл. 7, ал. 2 от ЗДСл, както и задължението им при класиране да представят необходимите документи за проучване за издаване на разрешение за достъп до класифицирана информация съгласно ЗЗКИ и Правилника за прилагане на ЗЗКИ.                     

VІ. Място и срок за подаване на документите за участие:

Подаването на заявлението и приложенията към него се извършва лично от всеки кандидат или чрез пълномощник. Документите може да се подават и по електронен път на електронен адрес - gdbop@mvr.bg, като в този случай заявлението по чл. 17, ал. 2 и декларацията по чл. 17, ал. 3, т. 1 от НПКПМДС следва да бъдат подписани от кандидата с електронен подпис.
Срокът за подаване на документите е 10-дневен от датата на публикуване на обявлението за конкурса, в сектор „Човешки ресурси“ при Главна дирекция „Борба с организираната престъпност“ - МВР, на адрес: 1784 гр. София, бул. „Цариградско шосе“ № 133А, всеки работен ден от 09:00 до 12:00 и от 13:00 до 17:00 часа. 

 Телефон за справки и допълнителна информация - 02/9828034 и 02/9828333.
VІІ. Оповестяването на конкурса, списъците и други съобщения във връзка с конкурса да бъдат обявени на електронната страница на дирекция „Човешки ресурси” - МВР.                      


МИНИСТЪР:

/п/


Христо Терзийски

